
47. sjednice Vijeća Gradske četvrti Brezovica,
održane 20. veljače 2025. (četvrtak) u sjedištu Gradske četvrti Brezovica,
 Brezovička cesta 100, s početkom u 20,00 sati.

Nazočni članovi Vijeća Gradske četvrti Brezovica: 
Irena Borovina, Tomislav Cavrić, Zdravko Harmicar, Vladimir Iviček, Ivica Kovačić, Zlatko Katulić, Ivica Mavračić, Ivan Pucko, Marina Pucević i Srećko Tatar.

Opravdano odsutni članovi Vijeća Gradske četvrti Brezovica:
Nenad Žugaj

Nazočni službenici Gradskog ureda za mjesnu samoupravu, promet, civilnu zaštitu i sigurnost:
Petar Vukelić, voditelj Područnog odsjeka Brezovica (Novi Zagreb).

Predsjedava: Tomislav Cavrić, predsjednik Vijeća.
Predsjednik konstatira da je na sjednici nazočno 8 od 11 članova Vijeća, čime su stečeni uvjeti za raspravu i pravovaljano odlučivanje te otvara 47. sjednicu Vijeća.
Prije utvrđivanja dnevnog reda, predsjednik otvara raspravu o zapisniku 46. sjednice Vijeća Gradske četvrti Brezovica. 
S obzirom na to da se nitko ne javlja za riječ, zapisnik daje na glasovanje.
Jednoglasno (8 “za“) je usvojen zapisnik 46. sjednice.

/ Na sjednicu u 20:02 došli članovi Vijeća Irena Borovina i Ivan Pucko./

Predsjednik konstatira da su članovi Vijeća primili prijedlog dnevnog reda te predlaže i obrazlaže dopunu dnevnog reda.
Dnevni red dopunio bi se točkama:
- Prijedlog zaključka o produljenju zakupa prostora za rad Vijeća Mjesnog odbora Kupinečki Kraljevec II
- Prijedlog zaključka o uvrštavanju zelenih površina na području Mjesnog odbora Brezovica u redovno održavanje
	- Rasprava o gradnji reciklažnog dvorišta na području Gradske četvrti Brezovica.
Predsjednik Vijeća daje na glasanje dodatne točke.
Vijeće je jednoglasno (10 “za“) usvojilo prijedlog te isti postaje sastavni dio prijedloga dnevnog reda.
Predsjednik pita ima li još prijedloga za dopunu dnevnog reda.
Budući da nema drugih prijedloga, daje na glasovanje izmijenjeni i dopunjeni prijedlog dnevnog reda.
Vijeće je jednoglasno (10 “za“) usvojilo





DNEVNI RED:

1.	Prijedlog zaključka o prijedlogu za imenovanje Trga Borisa Radičevića
2.	Prijedlog zaključka o prijenosu obveza iz Plana komunalnih aktivnosti Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost
3.	Prijedlog zaključka o produljenju zakupa prostora za rad Vijeća Mjesnog odbora Kupinečki Kraljevec II
4.	Prijedlog zaključka o uvrštavanju zelenih površina na području Mjesnog odbora Brezovica u redovno održavanje
5.	Rasprava o gradnji reciklažnog dvorišta na području Gradske četvrti Brezovica
6. 	Pitanja, prijedlozi i prigovori

Ad. 1. Prijedlog zaključka o prijedlogu za imenovanje Trga Borisa Radičevića

Predsjednik Vijeća, Tomislav Cavrić informira članove o Prijedlogu zaključka te otvara raspravu. U raspravi sudjeluje Ivica Kovačić, Srećko Tatar i Tomislav Cavrić. Nakon kraće rasprave Prijedlog zaključka daje na glasovanje. 
Vijeće je jednoglasno (10 „za“) donijelo 	             

ZAKLJUČAK
o prijedlogu za imenovanje Trga Borisa Radičevića 

1. Vijeće Gradske četvrti Brezovica razmotrilo je prijedlog Vijeća Mjesnog odbora Kupinečki Kraljevec I. kojim se predlaže da se južni dio k.č. 610 k.o. Kupinečki Kraljevec nova 340626, imenuje u Trg Borisa Radičevića.

[bookmark: _Hlk188532173]2. Uvidom u Zajednički informacijski sustav zemljišnih knjiga i katastra utvrđeno je da su čestice za koje se predlaže imenovanje, a na kojem se nalazi spomenik posvećen Borisu Radičeviću nalazi na  k.č. 610, k.o. 340626 Kupinečki Kraljevec nova, u vlasništvu Grada Zagreba, da se prostor na južnom dijelu čestice koristi kao javna površina i da ima obilježja trga  te da su ostvareni uvjeti  za imenovanje trga po poginulom branitelju Borisu Radičeviću. 

3. Vijeće Gradske četvrti Brezovica sukladno prijedlogu Vijeća Mjesnog odbora Kupinečki Kraljevec I., predlaže:
 - da se ime Borisa Radičevića uvrsti u Fond imena za imenovanje naselja, ulica i trgova u gradu Zagrebu. 
- da se južni dio k.č. 610 k.o. Kupinečki Kraljevec nova 340626, imenuje u Trg Borisa Radičevića.

4. Ovaj zaključak dostavlja se Stručnoj službi Gradske Skupštine i Gradskom uredu za katastar i geodetske poslove. 




Ad. 2. Prijedlog zaključka o prijenosu obveza iz Plana komunalnih aktivnosti Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost

Predsjednik Vijeća Tomislav Cavrić informira članove o Prijedlogu zaključka te otvara raspravu. Budući da se nitko nije javio za riječ, Prijedlog zaključka daje na glasovanje. 
Vijeće je jednoglasno (10 „za“) donijelo

	Z A K LJ U Č A K

	o prijenosu obveza iz Plana komunalnih aktivnosti 
Gradske četvrti Brezovica na teret Gradskog ureda za mjesnu samoupravu, promet, civilnu zaštitu i sigurnost

	
	
	
	
	
	

	1. Vijeće Gradske četvrti Brezovica traži da se sljedeća obveza iz Plana komunalnih aktivnosti Gradske četvrti Brezovica u 2024. (Službeni glasnik Grada Zagreba 3/24, 8/24, 13/24, 21/24, 31/24 i 37/24) realizira na teret Gradskog ureda za mjesnu samoupravu, promet, civilnu zaštitu i sigurnost:

	
	
	
	
	
	

	DJEČJA IGRALIŠTA I ZELENE POVRŠINE

	
	
	
	
	
	

	REDNI BROJ
	LOKACIJA – OBJEKT
	MJESNI ODBOR
	OPIS AKTIVNOSTI
	VRIJEDNOST U EURIMA

	1.
	Horvati, OŠ Stjepana Bencekovića, Horvaćanski trg 1, dječje igralište
	Horvati
	zamjena dječje sprave
	7.810,00

	
	
	 
	UKUPNO
	7.810,00

	
	
	
	
	
	

	2. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost na realizaciju.




[bookmark: _Hlk189743628]Ad. 3.	Prijedlog zaključka o produljenju zakupa prostora za rad Vijeća Mjesnog odbora Kupinečki Kraljevec II

Predsjednik Vijeća Tomislav Cavrić informira članove o Prijedlogu zaključka. Budući da se nitko nije javio za riječ, Prijedlog zaključka daje na glasovanje. 
Vijeće je jednoglasno (10 „za“) donijelo


ZAKLJUČAK
o produljenju zakupa prostora za
rad Vijeća Mjesnog odbora Kupinečki Kraljevec II


1. Vijeće je razmotrilo zaključak Vijeća Mjesnog odbora Kupinečki Kraljevec II kojim se traži produljenje zakupa prostora za rad Mjesnog odbora Kupinečki Kraljevec II, ponudu Dobrovoljnog vatrogasnog društva Kupinečki Kraljevec za zakup prostora, na adresi Matički 27, 10257 Brezovica.


1. Vijeće je suglasno sa zaključkom Vijeća Mjesnog odbora Kupinečki Kraljevec II te ponudom Dobrovoljnog vatrogasnog društva Kupinečki Kraljevec za produljenje zakupa prostora za rad Vijeća Mjesnog odbora Kupinečki Kraljevec II.
  

1. Zakup će se produljiti na period od jedne godine, od 1. lipnja 2025. do 31. svibnja 2026., sukladno ponudi iz točke 2. zaključka, koja je njegov sastavni dio.  


1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 4.  Prijedlog zaključka o uvrštavanju zelenih površina na području Mjesnog odbora Brezovica u redovno održavanje

Predsjednik Vijeća Tomislav Cavrić informira članove o Prijedlogu zaključka i traženju Osnovne škole Brezovica te otvara raspravu. Nakon kraće rasprave Prijedlog zaključka daje na glasovanje. 
Vijeće je jednoglasno (10 „za“) donijelo

Z A K L J U Č A K
o uvrštavanju zelenih površina na području Mjesnog odbora Brezovica u redovno održavanje

1. Vijeće Gradske četvrti Brezovica podržava zaključke Vijeća Mjesnog odbora Brezovica o uvrštavanju zelenih površina u redovno održavanje (košnja i prikupljanje otpada iz košarica).

2. Vijeće predlaže nadležnom gradskom uredu da razmotri mogućnost uvrštavanja sljedećih površina:

· K.č. 2331/2, k.o. Brezovica, ispred Osnovne škole Brezovica, Brezovička cesta 98A, skica u prilogu 1, vlasništvo Osnovne škole Brezovica.
· K.č. 3252, k.o. Brezovica, Kružna Zadvorska ulica, između k.br. 3-11, skica u prilogu 2.

u Program održavanja komunalne infrastrukture na području Gradske četvrti Brezovica.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.

Ad. 5. Rasprava o gradnji reciklažnog dvorišta na području Gradske četvrti Brezovica

Predsjednik Vijeća, Tomislav Cavrić zamolio je Marinu Pucević da izvijesti članove Vijeća o održanom sastanku s predstavnicima Gradskog ureda za gospodarstvo, ekološku održivost i strategijsko planiranje po pitanju gradnje reciklažnog dvorišta na području Gradske četvrti Brezovica. 
Marina Pucević izvještava kako se održao sastanak s pročelnicom Gradskog ureda za gospodarstvo, ekološku održivost i strategijsko planiranje i s predstavnicima Lovačkog društva Fazan po pitanju iznalaženja rješenja za gradnju reciklažnog dvorišta na području Gradske četvrti Brezovica. Grad Zagreb treba u narednom periodu u svakoj gradskoj četvrti imati reciklažno dvorište koje ima uvjete za rad. Mobilno reciklažno dvorište u Prigradskoj ulici nalazi se na dijelu parcele namijenjene za poljoprivrednu obradu te je zahtjev Grada Zagreba da preuzmu dio građevinskog zemljišta kojima sad upravlja Lovačko društvo Fazan. Predstavnik Lovačko društvo Fazan je na sastanku rekao kako treba na Skupštini Lovačkog društva izvijestiti o traženju Grada Zagreba. 
Petar Vukelić istaknuo je kako problem proizlazi iz lošeg stanja postojećeg reciklažnog dvorišta u Brezovici, koje nema osnovne higijenske uvjete za rad djelatnika niti zadovoljava vatrozaštitne standarde. Kako bi se ishodili svi potrebni akti za izgradnju suvremenog reciklažnog dvorišta, ono mora biti smješteno na građevinskom zemljištu u vlasništvu Grada Zagreba. Stoga je od Lovačkog društva zatraženo da Gradu Zagrebu ustupi dio lokacije kojom trenutno upravlja.

Ad. 6. Pitanja, prijedlozi i prigovori

Predsjednik Vijeća Tomislav Cavrić daje riječ članovima Vijeća.
Članovi Vijeća Ivica Mavračić, Vladimir Iviček i Zlatko Katulić raspravljali su o provedbi aktivnosti iz Plana te o prigovorima Vijeća Mjesnog odbora Horvati. Tomislav Cavrić naveo je kako se idući mjesec planira izmjena i dopuna Plana te da će se tada moći razmotriti zahtjev Vijeća Mjesnog odbora Horvati.

/ Sjednicu u 20:45 sati napustio je Ivica Kovačić. /

Ivica Mavračić izvijestio je kako mu se obratio potpredsjednik Vijeća Mjesnog odbora Horvati, Dubravko Herceg, sa zamolbom da se provjeri ispravnost postupanja u katastarskoj izmjeri k.o. Horvati, konkretno u ulici Hercegi, smatrajući da se prilikom katastarske izmjere vrši uzurpacija gradskog zemljišta te da će se pogodovati privatnim vlasnicima.
Petar Vukelić ističe kako je prethodno zatražena provjera ispravnosti postupanja u katastarskoj izmjeri k.o. Horvati te da je zaprimljeni odgovor dostavljen potpredsjedniku Vijeća Mjesnog odbora Horvati. Dana 26. kolovoza 2024. održana je javna tribina radi upoznavanja javnosti s provedbom katastarske izmjere dijela k.o. Horvati. Predstavnici Vijeća Mjesnog odbora Horvati bili su u Odsjeku za vođenje baze podataka i katastra nerazvrstanih cesta i cestovnih objekata, gdje su upoznati s postupkom upisa nerazvrstanih cesta i provedbom katastarske izmjere. Istaknuo je kako se radi o manjem dijelu prometnica koji još nije upisan temeljem Zakona o cestama. U postupku katastarske izmjere sudjelovali su predstavnici Grada Zagreba kao nositelji prava na spomenutim ulicama te su dali suglasnost na tako obilježene čestice ulica. Podaci katastarskog plana koje članovi Vijeća Mjesnog odbora Horvati uspoređuju sa stanjem u naravi preklopom na DOF datiraju iz 1905. godine, kada je posljednji put izvršena izmjera u Horvatima.
Tomislav Cavrić, zatražio je da se pošalje upit člana Vijeća Gradske četvrti Brezovica g. Ivice Mavračića prema Gradskom uredu za katastar i geodetske poslove.
Ivan Pucko izvijestio je o održanom sastanku s predstavnicima Vodoopskrbe i odvodnje d.o.o. vezano uz investicije u vodnu infrastrukturu. Najavio je da bi od travnja trebala započeti izgradnja kanalizacije u slivu Ograja te da će se vjerojatno u objektima mjesne samouprave prikupljati zahtjevi građana za priključenje.
Vladimir Iviček zamolio je da se projekt izgradnje nogostupa na Gornjodemerskoj ulici dostavi Vodoopskrbi i odvodnji d.o.o. kako bi se izbjegla moguća kolizija oborinske odvodnje i kanalizacije.
Ivan Pucko izvijestio je o problematici radova u ulici Kraljevečki brijegi te o budućim investicijama u izgradnju vodovodne i kanalizacijske mreže u Kraljevečkim brijegima V. i VI. odvojku.
Petar Vukelić izvijestio je da će Vodoopskrba i odvodnja d.o.o., uz već upućen poziv građanima putem službene mrežne stranice, i osobno kontaktirati ilegalne korisnike radi reguliranja statusa protupravno izvedenih priključaka. Pregledom okna (tzv. „šahta“) utvrđeno je protupravno spajanje na javnu vodoopskrbnu mrežu i/ili mrežu javne odvodnje Vodoopskrbe i odvodnje d.o.o., što predstavlja neovlašteno korištenje vodne usluge. Novim Općim uvjetima isporuke vodnih usluga Društva ponovno je uvedena mogućnost legalizacije neovlaštenog korištenja vodne usluge, a kao poticaj građanima da što prije reguliraju svoj status, tijekom prve godine umanjuje se iznos naknade za troškove legalizacije.
Nadalje, izvijestio je o statusu akcije iz Programa „Voda u svako kućanstvo“ te naveo da se u 2025. godini planira raspisivanje natječaja. Također je obavijestio o zahtjevima za nove investicije koje su uputili vijeća mjesnih odbora i Vijeće Gradske četvrti Brezovica, kao i o informacijama koje su dani od strane predstavnika Vodoopskrbe i odvodnje d.o.o. vezano uz mogućnosti realizacije zahtjeva. Napomenuo je da se radovi za koje je ishođena građevinska dozvola putem Plana komunalnih aktivnosti moraju izvoditi u okviru tog Plana.
Marina Pucević zamolila je da se zatraži izrada projektne dokumentacije za izgradnju sustava odvodnje u ulici Prilaz Rožići te izgradnju vodoopskrbnog cjevovoda u Amerikanskoj ulici – odvojku.
Petar Vukelić obavijestio je o statusu svih akcija koje su dio programa Vodoopskrbe i odvodnje d.o.o. Ukoliko građanin prijavi zastoj u rješavanju priključka, potrebno je dostaviti podatke o adresi objekta i osobi koja je podnijela zahtjev, nakon čega je moguće dobiti informaciju o statusu priključka.
Srećko Tatar postavio je pitanje o mogućnosti realizacije krajobraznog uređenja dječjeg igrališta u Tatarima.
Petar Vukelić izvijestio je kako je predsjednik Vijeća dopisom obavijestio Gradski ured za mjesnu samoupravu, promet, civilnu zaštitu i sigurnost da je na Općinskom sudu u Novom Zagrebu proveden postupak kojim je predložen upis prava vlasništva Grada Zagreba na parcelu u ulici Tatari, koja bi se trebala urediti te je zatraženo daljnje postupanje.
Tomislav Cavrić najavio je da će kontaktirati Gradski ured za mjesnu samoupravu, promet, civilnu zaštitu i sigurnost kako bi provjerio mogućnosti rješavanja problema te izvedbe radova.
Srećko Tatar zatražio je organizaciju sastanka s predstavnicima ZET-a zbog problema u prometovanju autobusne linije 162 (Savski most – Kupinečki Kraljevec) s obzirom na to da građani, ukoliko propuste jedan autobus, ponekad moraju čekati i do tri sata na sljedeći polazak.
Tomislav Cavrić zatražio je da se sastavi službeni dopis i uputi ZET-u sa zahtjevom za sastanak. Budući da je dnevni red iscrpljen te da se nitko više nije javio za riječ, predsjednik je zaključio 47. sjednicu Vijeća Gradske četvrti Brezovica.

            Dovršeno u 20:50 sati.


KLASA: 024-08/25-002/41
URBROJ: 251-13-11-8/002-25-3
Brezovica, 20. veljače 2025

           Zapisnik izradio:
             Petar Vukelić
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                        Tomislav Cavrić, mag.ing.el.techn.inf.























7

Izvješće o glasanju na 47. sjednici Vijeća Gradske četvrti Brezovica 20. veljače 2025.


	Članovi Vijeća
	Točka 1.
	Točka 2.
	Točka 3.
	Točka 4.

	IRENA BOROVINA
	+
	+
	+
	+

	TOMISLAV CAVRIĆ
	+
	+
	+
	+

	ZDRAVKO HARMICAR
	+
	+
	+
	+

	VLADIMIR IVIČEK
	+
	+
	+
	+

	ZLATKO KATULIĆ
	+
	+
	+
	+

	IVICA KOVAČIĆ
	+
	+
	+
	+

	IVICA MAVRAČIĆ
	+
	+
	+
	+

	MARINA PUCEVIĆ
	+
	+
	+
	+

	IVAN PUCKO
	+
	+
	+
	+

	SREĆKO TATAR
	+
	+
	+
	+

	NENAD ŽUGAJ
	
	
	
	



*  ZA =  +
PROTIV = -
SUSDRŽAN = 0
NIJE PRISUTAN = prekrižen
